BCP คาดปีนี้สรุปเจรจาร่วมทุนโรงไฟฟ้า-ตั้งเป้ากำลังผลิต 250 MW
BCP เล็งใช้เงิน 5 ล้านเหรียญฯเข้าถือหุ้น 7% เหมืองลิเทียมในสหรัฐกลางปีนี้ คาดว่าการเจรจาซื้อกิจการหรือร่วมทุนโรงไฟฟ้าในอาเซียนจะสามารถสรุปได้ภายใน และตั้งเป้าเพิ่มกำลังผลิตไฟฟ้าเป็น 250 เมกะวัตต์ในปีนี้
14 พ.ค. 2558

บริษัท บางจาก ปิโตรเลียม จำกัด (มหาชน) หรือ BCP ระบุว่า บริษัทเล็งใช้เงิน 5 ล้านเหรียญฯเข้าถือหุ้น 7% เหมืองลิเทียมในสหรัฐกลางปีนี้ อย่างไรก็ตาม ยังมองโอกาสในการเพิ่มถือหุ้นเหมืองลิเทียมเพิ่ม พร้อมร่วมทุนตั้งโรงงานรองรับผลผลิตดังกล่าว
นอกจากนี้ ในปีนี้ BCP คาดว่าจะได้ข้อสรุปเจรจาซื้อแหล่งปิโตรเลียมอีก 1-2 ราย พร้อมตั้งเป้าเพิ่มปริมาณการผลิตปิโตรเลียมเป็น 1 หมื่นบาร์เรล/วัน
โดยมองว่าธุรกิจสำรวจ-ผลิตปิโตรเลียมในช่วงไตรมาส 2/58 จะดีกว่าในไตรมาส 1/58 จากที่คาดการณ์ว่าราคาน้ำมันดิบสูงขึ้น และมีแผนเปิดสถานีบริการน้ำมันขนาดใหญ่ 40 แห่งปีนี้ จากปกติเปิดปีละ 15-20 แห่ง ขณะที่ตั้งเป้าเพิ่มการกลั่นน้ำมันเป็นเฉลี่ยปีละ 1.1 แสนบาร์เรล/วันใน 3 ปี
อีกทั้ง ยังคาดว่าการเจรจาซื้อกิจการหรือร่วมทุนโรงไฟฟ้าในอาเซียนจะสามารถสรุปได้ภายในปีนี้เช่นกัน และตั้งเป้าเพิ่มกำลังผลิตไฟฟ้าเป็น 250 เมกะวัตต์ในปีนี้ จากปัจจุบันอยู่ที่ 118 เมกะวัตต์ และอยู่ระหว่างศึกษาขยายกำลังผลิตไฟฟ้าในญี่ปุ่นอีก 40 เมกะวัตต์ มูลค่าลงทุนกว่า 4 พันล้านบาท